MEGA พุ่งเกือบ 6% โบรกฯ เชียร์ซื้อเป้า 27 บาท
MEGA พุ่งเกือบ 6% โบรกฯ เชียร์ซื้อเป้า 27 บาท ล่าสุด ณ เวลา 10.58 น. ราคาอยู่ที่ 25 บาท บวก 1.30 บาท หรือ 5.49% สูงสุดที่ 25.25 บาท ต่ำสุดที่ 23.80 บาท มูลค่าซื้อขายที่ 290.52 ล้านบาท
25 พ.ย. 2559

ผู้สื่อข่าวรายงานว่า ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10.58 น. ราคาอยู่ที่ 25 บาท บวก 1.30 บาท หรือ 5.49% สูงสุดที่ 25.25 บาท ต่ำสุดที่ 23.80 บาท มูลค่าซื้อขายที่ 290.52 ล้านบาท ขณะที่ดัชนีตลาดหุ้นไทยโดยรวมบวก 0.41%
 
บล.กสิกรไทย ระบุในบทวิเคราะห์ (25 พ.ย.) แนะนำ “ซื้อ” MEGA ราคาเป้าหมาย 27 บาท/หุ้น หลังจากวานนี้ MEGA รายงานต่อตลาดหลักทรัพย์ฯ ว่าได้เซ็นสัญญาซื้อหุ้นทั้งหมดของ BioLife Marketing ที่มาเลเซีย มูลค่าราว 605 ลบ. โดยแหล่งเงินทุนจะมาจากเงินสดของบริษัทเอง
ทั้งนี้มีมุมมองเชิงบวกต่อดีลนี้ เนื่องจาก 1) เป็นการขยายกิจการในประเทศมาเลเซียอย่างก้าวกระโดด 2) ต้นทุนการซื้อกิจการเหมาะสม โดยเราประเมิน EV/EBITDA ที่ 9.5-10.5 เท่า ต่ำกว่าดีลซื้อกิจการในอุตสาหกรรมนี้โดยเฉลี่ยที่ 18.7 เท่า 3) ตลาดสินค้าวิตามินและอาหารเสริมในมาเลเซียยังมีโอกาสการเติบโตได้อีกมาก ตามสัดส่วนประชากรสูงอายุที่เพิ่มขึ้น และ เทรนด์การใส่ใจในสุขภาพของผู้บริโภคที่เพิ่มขึ้นต่อเนื่อง นอกจากนี้ เนื่องด้วย Bio-Life มีกำไรจากการดำเนินงานอยู่แล้ว เมื่อรวมผลการดำเนินงานเข้ามาในงบการเงินของ MEGA เราประเมินว่าจะมีส่วนเพิ่มต่อประมาณการกำไรสุทธิของเราในปี 2560-61 ราว 3-4% 